|  |  |
| --- | --- |
|  | **УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО****ФАКУЛТЕТ “ИКОНОМИКА НА ИНФРАСТРУКТУРАТА”****КАТЕДРА “ИКОНОМИКА НА ТУРИЗМА”** |



Приет с решение на ФС на факултет  **Утвърждавам:**

„Икономика на инфраструктурата“ **Зам.-Ректор по обучението в ОКС**

Протокол № 13/26.03.2013 г. **«магистър» и дистанционно обучение**

 **проф. д-р Веселка Павлова**

**Правила**

 **за провеждане на защита на магистърска теза в ОКС**

**„магистър“ на катедра „Икономика на туризма“**

1. Обучението на студентите от катедра „Икономика на туризма“ в образователна степен „магистър“ завършва със защита на магистърска теза по специалността, за която в учебния план са определени 15 кредита и 375 часа извънаудиторна заетост.
2. Защитата на магистърската теза се провежда съгласно държавните изисквания за дипломиране въз основа на настоящите правила, утвърдени от КС и ФС. Те са оповестени на електронната страница на катедра „Икономика на туризма“.
3. Защитата на магистърската теза се провежда пред държавна комисия от най-малко трима хабилитирани преподаватели, назначена със заповед на зам.-ректора по обучението в ОКС „магистър“. Председателят на комисията е хабилитиран преподавател на ОТД в УНСС.
4. Темите на магистърските тези се определят най-малко 4 месеца преди първата изпитна сесия. Научните ръководители се определят на КС въз основа на списъците на студентите, като научни ръководители могат да бъдат хабилитирани и нехабилитирани преподаватели с образователна и научна степен „доктор“. Рецензентите се избират на КС, съобразно тематиката на разработената магистърска теза. В хода на разработването на магистърската теза, научните ръководители осъществяват регулярни срещи с дипломантите. Изготвя се план-график за работа по разработваната магистърска теза, който включва съдържание, използвани източници и срокове за предаване в работен и окончателен вариант. 3 седмици преди датата на защитата, студентът предава два екземпляра от магистърската си теза в катедрата. Той представя екземпляр от заглавната страница за подпис на научния ръководител. КС определя рецензент по посочения ред, който в срок от две седмици изготвя рецензия. Тя включва анализ и оценка на съдържанието на магистърската теза и два контролни въпроса. Преподавателите от катедрата могат да осъществяват максимум до 3 научни ръководства и да рецензират до три магистърски тези на една защита.
5. Магистърската теза задължително включва увод, изложение, заключение, приложения, използвана литература. Подвързана е със спирала. Заглавната страница включва следните реквизити: наименование на УНСС, на катедрата, заглавие на магистърската теза, трите имена на студента и факултетен номер; академична длъжност и научна степен на научния ръководител.

В деня на защитата, студентът представя кратко експозе на разработената магистърска теза и отговаря на зададените в рецензията въпроси. Членовете на изпитната комисия задават допълнителни въпроси. Изпитната комисия оценява магистърската теза по обхват и съдържание, представяне на студента по време на защитата, преценка на рецензента и членовете на изпитната комисия.

1. Изисквания и процедури по организационно-технически въпроси, свързани с провеждането на защитата:
	1. Изпитната дата се оповестява 45 дни предварително;
	2. Научните ръководители и темите се оповестяват 4 месеца преди първата държавна изпитна сесия на информационното табло пред катедрата. Рецензентите се оповестяват след тяхното избиране;
	3. Магистърските тези се предават три седмици преди изпитната дата в два екземпляра в катедрата;
	4. Рецензиите се предават в два екземпляра една седмица преди изпитната дата;
	5. Студентите се допускат до защита след семестриално завършване, спазване на горепосочените срокове и изисквания, и получаване на положителна рецензия;
	6. Самоличността се определя въз основа на документ за самоличност и студентска книжка;
	7. По време на защитата се забранява използването на технически средства;
	8. Резултатите от защитата се оповестяват в същия ден от председателя на изпитната комисия;
	9. Изпитните оценки се внасят в студентските книжки и протоколите в деня на защитата, а в главните книги – в срок до 3 работни дни;
	10. Обсъждането на изпитните резултати се провежда на следващия КС, като се прави анализ за представянето на студентите;
	11. Магистърските тези и рецензиите се съхраняват в катедрата, за срок от една година;
	12. След изтичането на срока за съхранение, с цел гарантиране и защита на интелектуалната собственост върху магистърските тези, същите се унищожават на машина.
2. Защитите се публични и на тях може да присъстват други студенти, преподаватели и външни за УНСС лица.

 Правилата за провеждане на защита на магистърска теза са приети на заседание на катедра “Икономика на туризма“ от 18.02.2013 г. (протокол № 282).

 РЪКОВОДИТЕЛ КАТЕДРА: ………………………

 /проф. д-р Димитър Тадаръков/

 ДЕКАН: ……………………………………

 /проф. д.ик.н. Хр. Първанов/